APSTIPRINĀTS
Daugavpils valstspilsētas pašvaldības Iepirkuma komisijas 
2026.gada 16.jūnija sēdē, protokols Nr. 3

ATKLĀTAM KONKURSAM
virs ES līmeņa
“BŪVPROJEKTA “MULTIMODĀLA SABIEDRISKĀ TRANSPORTA TĪKLA ATTĪSTĪBA DAUGAVPILS VALSTSPILSĒTĀ” IZSTRĀDE UN AUTORUZRAUDZĪBA”
Identifikācijas numurs DVP 2026/81

Atbildes uz jautājumiem Nr. 1
	Daugavpils valstspilsētas pašvaldības iepirkuma komisija 2026.gada 16.jūnija sēdē (prot. Nr. 3) izskatīja pretendenta uzdotos jautājumus un nolēma sniegt  šādas atbildes:
1. jautājums. Lūdzam precizēt, vai nolikuma 60.3.punktā noteikto pieredzi var apliecināt ar ēku būvprojektiem, kuru ietvaros izstrādāts arī satiksmei paredzēta objekta (piemēram, autostāvvietas, piebraucamie ceļi) ar pazemes komunikācijām pārbūves vai jaunbūves būvprojekts?
Atbilde: Saskaņā ar nolikuma 60.3.punktu – Piecos iepriekšējos gados (2025., 2024., 2023., 2022., 2021. un 2026.gads līdz piedāvājumu iesniegšanai, vai īsākā laika periodā, ja pretendents ir dibināts vēlāk), pretendentam ir pieredze būvprojektēšanas un autoruzraudzības pakalpojumu sniegšanā, proti: 1) pretendents kā atbildīgais būvprojekta izstrādātājs (ģenerāluzņēmējs) ir kvalitatīvi un atbilstoši pasūtītāja prasībām  izstrādājis vismaz vienu satiksmei paredzēta objekta ar pazemes komunikācijām pārbūves vai jaunbūves būvprojektēšanas līgumu, kura projektēšanas pakalpojumu vērtība nav mazāka par 50 000 euro (piecdesmit tūkstoši euro); 2) ir izpildījis vismaz vienu satiksmei paredzēta  pārbūves vai jaunbūves objekta autoruzraudzības līgumu.
2. jautājums. Lūdzam precizēt, vai nolikuma 60.3.punktā noteikto pieredzi var apliecināt ar būvniecības ieceri, kuras ietvaros izstrādāts satiksmei paredzēta objekta ar pazemes komunikācijām pārbūves vai jaunbūves būvprojekts ar paskaidrojuma rakstu (bez būvatļaujas)?
Atbilde: Saskaņā ar nolikuma 60.3.punktu – Piecos iepriekšējos gados (2025., 2024., 2023., 2022., 2021. un 2026.gads līdz piedāvājumu iesniegšanai, vai īsākā laika periodā, ja pretendents ir dibināts vēlāk), pretendentam ir pieredze būvprojektēšanas un autoruzraudzības pakalpojumu sniegšanā, proti: 1) pretendents kā atbildīgais būvprojekta izstrādātājs (ģenerāluzņēmējs) ir kvalitatīvi un atbilstoši pasūtītāja prasībām  izstrādājis vismaz vienu satiksmei paredzēta objekta ar pazemes komunikācijām pārbūves vai jaunbūves būvprojektēšanas līgumu, kura projektēšanas pakalpojumu vērtība nav mazāka par 50 000 euro (piecdesmit tūkstoši euro); 2) ir izpildījis vismaz vienu satiksmei paredzēta  pārbūves vai jaunbūves objekta autoruzraudzības līgumu. Būvniecības dokumentācijai ir jābūt pilnībā pabeigtai, saskaņotai un akceptētai normatīvajos aktos noteiktajā kārtībā. Autoruzraudzības līgumiem jābūt izpildītiem. Pieredzi būvprojektēšanas līgumu izpildē un autoruzraudzības līgumu izpildē var apliecināt ar vienu līgumu, vai vairākiem atsevišķiem līgumiem. 
Lai apliecinātu punktā noteiktās kvalifikācijas prasības izpildi, pretendents iesniedz: Projektēšanas līguma ietvaros izstrādāto būvprojektu sarakstu un īstenotās autoruzraudzības līgumu sarakstu saskaņā ar nolikuma 5.pielikumu.
3. jautājums. Lūdzam precizēt, vai nolikuma 74.2. punktā ietvertajā izvērtēšanas kritērijā noteikto būvprojekta vadītāja pieredzi var apliecināt ar ēku būvprojektiem, kuru ietvaros izstrādāts arī satiksmei paredzēta objekta (piemēram, autostāvvietas, piebraucamie ceļi) ar pazemes komunikācijām pārbūves vai jaunbūves būvprojekts un kuru ietvaros attiecīgais speciālists ir bijis būvprojekta ceļu daļas vadītājs nevis visa būvprojekta vadītājs? 
Atbilde: Saskaņā ar nolikuma 74.2.punktu –  Piedāvātajam būvprojekta vadītājam – būvspeciālistam ceļu projektēšanā,  iepriekšējos piecos gados (2025., 2024., 2023., 2022., 2021. un 2026.gads līdz piedāvājumu iesniegšanai, vai īsākā laika periodā), kā būvprojekta projektēšanas grupas vadītājam jābūt pieredzei vismaz viena satiksmei paredzēta objekta ar pazemes komunikācijām pārbūves vai jaunbūves būvprojektēšanas līguma vadīšanā, kura projektēšanas pakalpojumu kopējā vērtība nav mazāka par 50 000 euro (piecdesmit tūkstoši euro) bez PVN. Būvniecības dokumentācijai ir jābūt pilnībā pabeigtai, saskaņotai un akceptētai normatīvajos aktos noteiktajā kārtībā. Noteiktā prasība pamatota ar to, ka paredzēts realizēt infrastruktūras projektu (ar maģistrālajiem tīkliem un pilsētas ielu pārbūves risinājumiem) nevis lokālu ēku labiekārtojumu. 
4. jautājums. Lūdzam precizēt, vai nolikuma 74.2. punktā ietvertajā izvērtēšanas kritērijā noteikto būvprojekta vadītāja pieredzi var apliecināt ar būvniecības ieceri, kuras ietvaros izstrādāts satiksmei paredzēta objekta ar pazemes komunikācijām pārbūves vai jaunbūves būvprojekts ar paskaidrojuma rakstu (bez būvatļaujas)?
Atbilde: Saskaņā ar nolikuma 74.2.punktā noteikto, Piedāvātajam būvprojekta vadītājam – būvspeciālistam ceļu projektēšanā,  iepriekšējos piecos gados (2025., 2024., 2023., 2022., 2021. un 2026.gads līdz piedāvājumu iesniegšanai, vai īsākā laika periodā), kā būvprojekta projektēšanas grupas vadītājam jābūt pieredzei vismaz viena satiksmei paredzēta objekta ar pazemes komunikācijām pārbūves vai jaunbūves būvprojektēšanas līguma vadīšanā, kura projektēšanas pakalpojumu kopējā vērtība nav mazāka par 50 000 euro (piecdesmit tūkstoši euro) bez PVN. Būvniecības dokumentācijai ir jābūt pilnībā pabeigtai, saskaņotai un akceptētai normatīvajos aktos noteiktajā kārtībā.
Lai apliecinātu būvprojektu vadītāja kvalifikāciju, pretendents pievieno (pēc izvēles): a) ja pieredze iegūta Latvijas Republikas teritorijā – būvatļaujas kopiju ar atzīmi par projektēšanas nosacījumu izpildi. Ja pieredze iegūta ārvalstīs – līdzvērtīgu ārvalstīs izsniegtu dokumentu kopijas, kas apliecina, ka pretendents ir ieguvis atbilstošu pieredzi, vai b) pozitīvu atsauksmi vai līdzvērtīgus dokumentus par katru objektu, ar ko pretendents apliecina savu atbilstību nolikuma prasībām; c) ja nepieciešams, projektēšanas līguma kopiju vai izrakstu no līguma, ar ko apliecina punktā noteikto pieredzi.

